recursal/SuperWikiNEXT-32B huggingface dataset:
**ஹட்ச்** (*Hutch*) இலங்கையின் ஒரு நகர்பேசிச் சேவையாகும். இது இலங்கையில் ஜூன் 2004 இல் ஆண்டு ஹட்சிசன் ஆசியா டெலிகாம் நிறுவனத்தால் ஆரம்பிக்கப்பட்டது. ஹட்ச் என்ற பிரபல இந்திய நிறுவனம் வோடபோனால் வாங்கப்பட்டு வோடபோன் எஸ்ஸார் என்ற பெயரில் இயங்குகின்றது. இது இலங்கை முழுவதும் தொலைத்தொடர்பு சேவையை வழங்கும் நிறுவனம் ஆகும். 2010 ஆண்டு இன் நிறுவனம் இலங்கை 70% நெட்வொர்க் எல்லையை கொண்டுள்ளது. ஹட்சிசன் டெலிகாம் இலங்கை இந்தோனேசியா, வியட்நாம் மற்றும் இலங்கை வளர்ந்து வரும் சந்தைகளை கொண்ட நிறுவனமாக கருதபடுகின்றது.

சேவைகள்
-------

ஹச் நிறுவனம் குறுஞ்செய்தி மற்றும் சாதாரண அழைப்பு எடுக்கும் வசதிகளை வழங்குகின்றது. 3ஜி சேவைகளை வழங்கி வருவதாக ஹட்ச்சின் முகநூல் பக்கம் குறிப்பிட்டுள்ளது. ஹச்சின் போட்டி நிறுவனங்களான டயலொக், மொபிடல் பல ஆண்டுகளிற்கு முன்னரேயே இந்த சேவைகளை வழங்க ஆரம்பித்து விட்டமை குறிப்பிடத்தக்கதாகும். இந்நிறுவனம் குரல், 4ஜி சேவையை வழங்கின்றது.
5ஜி வழங்கவுள்ளதாக தகவல்.
இலங்கையின் வடக்கில் நெட்வேர்க் குறைவு.

வலையமைப்பு எல்லை
----------------

80% உள்ளது , இலங்கையின் வடக்கு கிழக்கில் கவரேச் கிராம மட்டத்தில் இல்லை

பாவனையாளர்கள்
-------------

இலங்கையின் அநேகமான இடங்களில் இதன் சேவையுண்டு. ஹச் நிறுவனத்தில் வாடிக்கையாளர் தொகை 12 வீதத்தினால் வீழ்ச்சியடைந்து 779,000 எனும் தொகையை எட்டியுள்ளது. சந்தையில் நிலவும் போட்டித் தன்மையும், ஹச் நிறுவனத்தில் வலையமைப்பில் நிலவும் நெருக்கடி நிலமையுமே இந்த வீழ்ச்சிக்குக் காரணம் என்று காட்டப்படுகின்றது. நகர்பேசி சந்தையில் வெறும் ஐந்து வீதத்தையே ஹச் நிறுவனம் தனது வாடிக்கையாளர்களாக கொண்டுள்ளது.

உசாத்துணைகள்
------------

1. ↑  "காப்பகப்படுத்தப்பட்ட நகல்". 2013-08-12 அன்று மூலம் பரணிடப்பட்டது. 2013-02-27 அன்று பார்க்கப்பட்டது.
2. ↑  Sri Lanka Hutchison unit subscribers down பரணிடப்பட்டது 2010-12-05 at the வந்தவழி இயந்திரம் (ஆங்கில மொழியில்)
3. ↑  "Broadband Internet users seen at 4 milion in 4 years". 2010-08-05 அன்று மூலம் பரணிடப்பட்டது. 2010-08-04 அன்று பார்க்கப்பட்டது.

வெளி இணைப்புகள்
---------------

* ஹட்ச் உத்தியோகபூர்வ தளம் (ஆங்கில மொழியில்)

  



|  |  |  |
| --- | --- | --- |
| * பா
* உ
* தொ
 | **இலங்கையின் தொலைத்தொடர்பு சேவை நிறுவனங்கள்** | {{{படிம தலைப்பு}}} |
| லங்காபெல் | ஹட்ச் | எட்டிசலட் | ஸ்ரீ லங்கா டெலிகொம் | டயலொக் | மோபிட்டல் |  எயார்டெல் | டயலொக் பிராட்பேண்ட் வலையமைப்புகள் |
குன்றிமணிச் செடி
**மணிச்சிகை** என்பது குறிஞ்சிநிலக் கோதையர் குவித்து விளையாடியதாகத் தொகுத்துக் கூறப்பட்டுள்ள 99 மலர்களில் ஒன்று. 

இந்த மலர் பற்றிய செய்தி வேறு சங்கப்பாடல்களில் இல்லை. என்றாலும் இந்த மலரின் பெயரைக்கொண்டு இந்த மலர் இன்னதென உணரமுடிகிறது.

மணி என்னும் முன்னொட்டு மணியாங்கல் என்னும்போது சிறிய கல்லை உணர்த்தும். மண் < மணல் என்பனவும் இச்சொல்லின் வேரிலிருந்து தோன்றியவை.

மணி அன்ன நீர் புறநானூறு 137-11
மணி அன்ன மாமை கலித்தொகை 48-17
மணியாரம் (மாணிக்க மணி ஆரம்) புறநானூறு 365-4
மணியிருங்கதுப்பு (கருநிற முடி) நற்றிணை 214-5
மணி இழந்த நாகம் (நீலநிற நஞ்சு இழந்த நாகம்) சிலப்பதிகாரம் 13-58
மணி இழந்த பாம்பு (நீலநிற நஞ்சு இழந்த பாம்பு) அகநானூறு 392-13
மணி ஏர் ஐம்பால் (நீல நிற ஐம்பால் கூந்தலை) நற்றிணை 133
மணியேர் நெய்தல் (நீல நிற அழகிய தெய்தல்) நற்றிணை 78
மணிகடல் (நீலநிறக் கடல்) சிலப்பதிகாரம் 30-30
முதலான சொற்களில் மணி என்பது கருநீல நிறத்தையும், கருநிறத்தையும் உணர்த்துதலைக் காணலாம்.

இதனை மனத்திற்கொண்டு நீல(கரு)நிறத்தை உச்சியில் கொண்ட குன்றிமணியைக் குறிப்பதாக அறிஞர்கள் கருதுகின்றர். ஆயின் இது குன்றிமணியைக் குறிக்கும்.

படங்கள்
-------

* குன்றிமணிகுன்றிமணி
* செடியில் குன்றிமணிசெடியில் குன்றிமணி
* குன்றிமணி மலர்குன்றிமணி மலர்

இவற்றையும் காண்க
----------------

சங்ககால மலர்கள்

அடிக்குறிப்பு
-------------

1. ↑  குறிஞ்சிப்பாட்டு 64

| * பா
* உ
* தொ
சங்ககால மலர்கள் |
| --- |
| அ வரிசை | 
* அடும்பு
* அதிரல்
* ஆம்பல்
* அவரை
* அனிச்சம்
* ஆத்தி
* ஆரம்
* ஆவிரை
* இருள்நாறி
* இலவம்
* ஈங்கை
* உந்தூழ்
* எருவை
* எறுழம்

 |    |
| க வரிசை | 
* கண்ணி
* கரந்தை
* கருவிளை
* காஞ்சி
* காந்தள்
* காயா
* காழ்வை
* குடசம்
* குரலி
* குரவம்
* குருக்கத்தி
* குருகிலை
* குருந்தம்
* குவளை
* குளவி
* குறிஞ்சி
* கூவிரம்
* கூவிளம்
* கைதை
* கொகுடி
* கொன்றை
* கோங்கம்
* கோடல்

 |
| ச வரிசை | 
* சண்பகம்
* சிந்து
* சுள்ளி
* சூரல்
* செங்கொடுவேரி
* செம்மல்
* செருந்தி
* செருவிளை
* சேடல்

 |
| ஞ வரிசை | ஞாழல் |
| த வரிசை | 
* தணக்கம்
* தளவம்
* தாமரை
* தாழை மலர்
* தில்லை
* திலகம்
* தும்பை
* துழாஅய்
* தோன்றி (மலர்)

 |
| ந வரிசை | 
* நந்தி (மலர்)
* நரந்தம்
* நறவம்
* நாகம்
* நாகம் (புன்னாகம்)
* நெய்தல்

 |
| ப வரிசை | 
* பகன்றை
* பசும்பிடி
* பயினி
* பலாசம்
* பாங்கர்
* பாதிரி
* பாரம்
* பாலை
* பிடவம்
* பிண்டி
* பித்திகம்
* பீரம்
* புன்னை
* பூளை
* போங்கம்

 |
| ம வரிசை | 
* மணிச்சிகை
* மராஅம்
* மருதம்
* மா
* மாரோடம்
* முல்லை - கல் இவர் முல்லை
* முல்லை
* மௌவல்

 |
| வ வரிசை | 
* வகுளம்
* வஞ்சி
* வடவனம்
* வழை மரம்
* வள்ளி
* வாகை
* வாரம்
* வாழை
* வானி
* வெட்சி
* வேங்கை
* வேரல்
* வேரி

 |
| குறிஞ்சிப் பாட்டு நூலில் உள்ள 99 மலர்களின் பெயர்கள் |
தென்னை வெல்லம்
**தென்னை சர்க்கரை** (**Coconut sugar** (also known as **coco sugar**, **coconut palm sugar**, **coco sap sugar** or **coconut blossom sugar**) என்பது தென்னை மரத்தில் கிடைக்கும் மூலப்பொருகைக் கொண்டு தயாரிக்கப்படும் சர்க்கரை ஆகும். இதுபோல பனை, பேரீச்சை, ஈச்ச மரம், சாகோ பனை, சர்கரை பனை ஆகிய மரங்கில் இருந்து கிடைக்கும் மூலப்பொருட்களைக் கொண்டும் சர்க்கரை தயாரிக்கப்படுகிறது. 

தென்னை சர்க்கரையானது பல நாடுகளில் பயன்படுத்தப்படுகிறது. என்றாலும் தென்னை சர்க்கரையில் பிற இனிப்புகளில் உள்ளதைப்போல குறிப்பிடத்தக்க அளவு ஊட்டச்சத்துகள் இல்லை.

தயாரிப்பு
---------

தென்னை சர்கரையானது தென்னை மரத்தில் இருந்து இறக்கப்படும் நீர்மத்தில் இருந்து தயாரிக்கப்படுகிறது. 

தென்னை சர்கெரைத் தயாரிப்பானது இரண்டு படிநிலைகளைக் கொண்டது. பதநீர் இறக்குவது போல் தென்னங்குழைகளைச் சீவி அதிலிருந்து வடியும் நீரை எடுப்பது. முதல் நிலை. பின்னர் சேகரித்த பதநீரை கொப்பறையில் வைத்துக் காய்ச்சும்போது அது பாகுபோல் திரண்டுவரும்போது. இதை ஆறவிட்டு, சர்க்கரைத் துகள்கள் தயாரிக்கப்படுகின்றன.

### சர்க்கரை உள்ளடக்கம்

தென்னை சர்கரையின் முதன்மைக் கூறுகளாக சுக்குரோசு (70–79%), குளுக்கோசு, மற்றும் புருக்டோசு (3–9% ஒவ்வொன்றும்) உள்ளன.

மேற்கோள்கள்
-----------

1. ↑  Purnomo H (2007). "Volatile Components of Coconut Fresh Sap, Sap Syrup and Coconut Sugar". *ASEAN Food Journal* **14** (1): 45-49.. பார்த்த நாள்: 2018-06-06.
2. ↑  Beck L (16 June 2014). "Coconut sugar: Is it healthier than white sugar, or just hype?". The Globe & Mail. 30 May 2015 அன்று பார்க்கப்பட்டது.
**திருப்பனந்தாள் காசிமடம்** (Thiruppanandal Adheenam) தமிழகத்தின் புகழ்பெற்ற ஒரு சைவ ஆதீனம் ஆகும்

வரலாறு
------

ஆதீனம் என்ற சொல்லிற்குச் சைவமடம் என்று பொருள் மடம் என்ற சொல்லுக்கு முனிவர் வாழிடம் என்று பொருள். பனசை காசிமடத்தைத் தோற்றுவித்தவர் குமரகுருபரர். இவர் திருவைகுண்டத்தில் சண்முகசிகாமணிக்கவிராயருக்கு மகனாகப் பிறந்தவர். இவர் காசிப் பயணம் மேற்கொண்டபோது முகலாய மன்னர் அவுரங்கசீப்பை வாதப்போரில் வென்றார். அதற்கீடாகக் காசியில் கருடன் வட்டமிட்ட பகுதிகளைக் கொடையாகப் பெற்றார். அங்கு மடமொன்றை நிறுவினார். தமது குருநாதர் மாசிலாமணி தேசிகரின் ஆணைக்கிணங்க காசியிலேயே தங்கி வழிபாடுகளைச் செய்தார். மடத்தின் ஆறாவது அதிபராகிய தில்லைநாயகத் தம்பிரான் சுவாமிகள் மடத்தின் தலைமையகத்தைத் திருப்பனந்தாளுக்கு மாற்றினார். காசியிலிருந்து இங்கு வந்து தொடங்கப்பெற்றதால் காசிமடம் என்றழைக்கப்படுகிறது. காலப்போக்கில் திருப்பனந்தாள், காசிமடத்தின் தலைமை மையமாகத் தொண்டாற்றி வருகின்றது.

மடத்தின் அதிபர்
---------------

காசிமடத்தில் இதுவரை 20 சுவாமிகள் அருளாட்சி செய்துள்ளார்கள். இம்மடத்தின் அதிபரை எஜமான் சுவாமிகள் என்றே அழைப்பது வழக்கம். தற்போது அருளாட்சி செய்து வருபவர் 21-வது அதிபர் ஸ்ரீலஸ்ரீ காசிவாசி முத்துக்குமார சுவாமித் தம்பிரான் ஆவார். இவர் இளம் வயது முதலாக இறைப்பற்றுடையவராகத் திகழ்ந்தார். நடனசபாபதி என்ற பெயருடன் சிதம்பரம் காசிமடக் கிளைமடத்தில் தங்கி பயின்றார். அன்றைய தருமை ஆதீனத்து 25 ஆவது குருமகாசந்நிதானம் அவர்களின் திருவுளப்பாங்கின் வண்ணம் முத்துக்குமாரசுவாமி என்ற பெயருடன் சமய தீட்சை செய்விக்கப் பெற்றார். தரும்புர ஆதீனக் கோயில்களில் கட்டளைத் தம்பிரானாகச் சிறப்பாகப் பணியாற்றினார். 1960 ஆம் ஆண்டு காசிமடத்தின் 20 ஆவது அதிபர் இவரைக் காசிமடத்தின் இளவரசாக நியமித்தார். 20 ஆவது அதிபர் 1972 மே 18 இல் பரிபூரணம் அடைந்தார். அது முதலாக 21 ஆவது அதிபராக காசிவாசி முத்துக்குமாரசுவாமித் தம்பிரான் என்ற திருநாமத்துடன் பதவி வகித்து வருகிறார்.

மடத்தின் தமிழ்ப் பணிகள்
-----------------------

திருக்குறள் (முப்பால்) உரைக் கொத்து, பெரியபுராணம், கந்த புராணம் உரை நூல்கள் ஆகியன இம்மடம் சார்பில் வெளியிடப்பட்டுள்ளது. மேலும் அறக்கட்டளைகள் மூலமாகத் தேவாரம், திருவாசகம் வெளியிட்டுள்ளது. ஸ்ரீகுமரகுருபரர் எனும் மாத இதழைத் தொடர்ந்து சிறப்பாக வெளியிட்டு வருகின்றது.

சமூகப் பணிகள்
-------------

திருப்பனந்தாளிலும், திருவைகுண்டத்திலும் கலைக் கல்லூரிகள், திருப்பனந்தாளில் மேல்நிலை, நடுநிலைப் பள்ளி எனப் பல பள்ளிகள் மடத்தின் நிர்வாகத்தின் கீழ் நடத்தப்பட்டு வருகின்றது.

இதனையும் காண்க
--------------

* தருமை ஆதீனம்
* திருவாவடுதுறை ஆதீனம்
* மதுரை ஆதீனம்
* மயிலம் பொம்மபுர ஆதீனம்
* குன்னக்குடி ஆதீனம்

உசாத்துணைகள்:
-------------

1. ↑  சைவ சமய வரலாற்றுப் பார்வை - தருமையாதீன வெளியீடு
2. ↑  முனைவர் சீர்காழி வி. இராம்தாஸ், ஸ்ரீகாசிமடம் அருள் வரலாறு

* முனைவர் மு.சிவச்சந்திரன், சமய, மொழி வளர்ச்சியில் காசிமடத்தின் பங்கு, சென்னைப் பல்கலைக்கழகம்
**வா மகளே வா (** vaa magale vaa**)** 1994 இல் வெளிவந்த தமிழ் நாடகத் திரைப்படமாகும். விசு இத்திரைப்படத்தை இயக்கியிருந்தார். இத்திரைப்படத்தின் முன்னணிக் கதாபாத்திரங்களில் விசு, குஷ்பு, ரேகா, வீரபாண்டியன் ஆகியோரும் அவர்களுடன் டெல்லி கணேஷ், சார்லி, தியாகு, ரீ. பி. கஜேந்திரன், ரீ. எஸ். பாலச்சந்தர் ஆகியோரும் நடித்திருந்தனர். என். ராமசாமி இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும் டிசம்பர் 4, 1994 இல் வெளியிடப்பட்டுள்ளது.

கதைச்சுருக்கம்
--------------

உமா (குஷ்பு) ஒரு வக்கீல். அவள் ஓய்வு பெற்ற நீதிபதி விஸ்வநாதனின் (விசு) மகளாவாள்.. தன் வீட்டு பணியாட்களிடம் தன் நண்பர்களுடன் பழகுவது போலவே பழகி வந்தார். உமா கல்லூரியில் படிக்கும் போது பாண்டியன் (வீர பாண்டியன்) என்பவரை காதலித்து வந்தாள். பாண்டியன் இப்பொழுது ஒரு காவல் அதிகாரியாக பணிபுரிந்து வந்தான். ஆனாலும் பாண்டியனுக்கு தனது தந்தையான சங்கர் ராமன் (ரீ. எஸ். பாலச்சந்தர்) மீது அதிகளவு பயம் இருந்தது. ஆனாலும் இரு வீட்டாரும் உமா மற்றும் பாண்டியன் திருமணத்திற்கு சம்மதித்தனர். ஒருநாள் உமா பாண்டியனை அவன் வேலை செய்யும் காவல் நிலையத்திற்கு பார்க்க சென்றபோது; மதுபானசாலையின் அருகில் ஒனுவனை பார்தாள் , அவன் பார்பதற்கு அப்பாவியாக இருந்தான். ஆனால் பாண்டியனோ ஒரு முக்கியமான கொலை குற்றவாளி எனக்கருதி அவனை விடுவிக்க மறுத்தான். அக் குற்றவாளியோ ஒரு ஏழை தொலைக்காட்சி இயந்திரக் கைவினைஞர் ராமன் (சார்லி) ஆவான். உமாவோ அவனது வக்கீலாக சென்று ராமனிற்கு பெயில் வாங்கிதந்தாள். மேலும் அவ்வழக்கை ஆராய்ந்த போது குற்றவாளி தன் தந்தை விஸ்வநாதன் என கண்டுபிடித்தாள். இதன்பிறகு வழக்கு என்ன ஆகிறது என்பதுதான் மீதிக்கதை.

நடிகர்கள்
---------

* விசு - விஸ்வநாதன்
* குஷ்பு - உமா
* ரேகா - கல்யாணி
* வீர பாண்டியன்- பாண்டியன்
* டெல்லி கணேஷ்- மகாதேவ ஜயர்
* சார்லி - ராமன்
* தியாகு - அமர்நாத்
* ரீ. பி. கஜேந்திரன் - முத்து
* ரீ. எஸ். பாலச்சந்தர் - சங்கர் ராமன்
* குள்ளமணி - குள்ளன்
* மனேஜர் சீனா
* அம்பி - சங்கர் ராமன்
* பி. ஆர். வரலக்சுமி - சரஸ்வதி
* கவிதாஸ்ரீ
* சண்முகசுந்தரி - குள்ளனின் தாய்
* சுமதிஸ்ரீ - அஞ்சல
* கோவை செந்தில்
* பாண்டியன் - சிறப்பு தோற்றம்
* வெண்ணிற ஆடை மூர்த்தி - புஜங்க ராவோ (சிறப்பு தோற்றம்)
* விவேக் - சிறப்பு தோற்றம்

இசை
---

இத்திரைப்படத்திற்கு தேவா இசையமைத்துள்ளார். 1993 ம் ஆண்டு இசை வெளியிடப்பட்டுள்ளது. இத்திரைப்படத்தில் அமைந்துள்ள ஐந்து பாடல்களுக்கும் பாடல்வரிகளை முத்துலிங்கம் எழுதியுள்ளார்.

மேற்கோள்கள்
-----------

1. ↑  "Vaa Magale Vaa (1994) Tamil Movie". spicyonion.com. 2016-10-02 அன்று பார்க்கப்பட்டது.
**மணிக்கூட்டுக் கோபுரம், பைசாலாபாது** (*Clock Tower, Faisalabad*) பாக்கித்தானின் பஞ்சாப் மாநிலத்திலுள்ள பைசலாபாத்தில் அமைந்துள்ள ஒரு மணிக்கூட்டுக் கோபுரம் ஆகும். இது பிரித்தானிய இராச்சியத்தின் காலத்திலிருந்து அதன் அசல் நிலையில் இன்றும் இருக்கும் பழமையான நினைவுச்சின்னங்களில் ஒன்றாகும். பத்தொன்பதாம் நூற்றாண்டில் தெற்கு ஆசியாவின் பெரும்பகுதியை ஆங்கிலேயர்கள் ஆண்டபோது இது கட்டப்பட்டது.

கம்பீரமான மணிக்கூட்டுக் கோபுரத்தின் அடித்தளம் 14 நவம்பர் 1903 அன்று பஞ்சாப் மாநிலத்தின் பிரித்தானிய துணை நிலை ஆளுநர் சர் சார்லஸ் ரிவாஸ் என்பவராலும், அப்துல்லாபூரின் மியான் குடும்பத்தைச் சேர்ந்த மிகப்பெரிய உள்ளூர் நில உரிமையாளராலும் அடிக்கல் நாட்டப்பட்டது. சதுர அடி ரூ.18 வீதம் நிலத்திற்கான நிதி சேகரிக்கப்பட்டது. இவ்வாறு திரட்டப்பட்ட நிதி நகராட்சி குழுவிடம் ஒப்படைக்கப்பட்டது.

 கண்டா கர் சந்தைப் பகுதி எட்டு சந்தைப் பகுதிகள் கூடுமிடத்தில் வைக்கப்பட்டுள்ளது. இங்கு உள்ளூரில் விளைந்த பொருட்கள் வாங்கப்பட்டு விற்கப்படுகின்றன.
உள்ளூரில் "கண்டா கர்" என அறியப்படும் இது நகரின் பழைய பகுதியில் அமைந்துள்ளது. மணிக்கூட்டுக் கோபுரம் எட்டு சந்தைகளின் மையத்தில் வைக்கப்பட்டுள்ளது. இது ஒரு பறவைப் பார்வையிலிருந்து ஐக்கிய இராச்சியத்தின் தேசியக் கொடி}} போல் தெரிகிறது. இந்த சிறப்பு அமைப்பு இன்றும் உள்ளது. கூகுள் நிலப்படங்களின் சமீபத்திய மென்பொருளைப் பயன்படுத்தியும் இதனை பார்க்கலாம். எட்டு சந்தைகள் ஒவ்வொன்றும் தனித்துவமான தயாரிப்பு வகைகளை விற்பனைக்கு வைத்துள்ளன. 

ஈகைத் திருநாளிலும், சுதந்திர தின விழாக்களிலும் பைசலாபாத் நகரத் தந்தை இந்த இடத்தில் உரை நிகழ்த்தி, கொடியை முழு கம்பத்தில் ஏற்றுவார்.

பைசலாபாத் வரலாற்றில் முக்கியத்துவம்
-----------------------------------

 இரவில் மணிக்கூட்டுக் கோபுரத்தின் காட்சி
மணிக்கூட்டுக் கோபுரம் அல்லது கண்டா கர் பைசலாபாத்தின் மிகவும் அங்கீகரிக்கப்பட்ட கட்டிடமாகும். இது நகரத்தின் மையம் மட்டுமல்ல, நகரத்தில் நடக்கும் அனைத்து நடவடிக்கைகளின் மையமும் ஆகும். தேர்தல் சமயத்தில், ஒவ்வொரு அரசியல் கட்சியும் இந்த இடத்தில் பேரணி நடத்த முயற்சிக்கிறது. எல்லா ஆர்ப்பாட்டங்களுக்கும் இதுவே முக்கிய இடமாகும். ஒவ்வொரு ஆண்டும் ஈகைத் திருநாளின் மத்திய பேரணி, முஃகர்ரம் பண்டிகையின் மிகப்பெரிய ஊர்வலம் ஆகியவை இங்கு நடைபெறும்.

இவற்றையும் பார்க்கவும்
----------------------

* பைசலாபாத்
* லாகூர்
* பஞ்சாப்

சான்றுகள்
---------

1. ↑  "The official website of The British Monarchy". *Royal.gov.uk*. 5 November 2015 அன்று மூலம் பரணிடப்பட்டது. 2015-12-03 அன்று பார்க்கப்பட்டது.
2. ↑  "The Union Jack or The Union Flag?". The Flag Institute. 2014-06-20. 2015-12-03 அன்று பார்க்கப்பட்டது.
3. ↑  "Union Jack". *The British Monarchy*. 30 June 2013 அன்று மூலம் பரணிடப்பட்டது. 2013-08-12 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Clock Tower, Faisalabad***   
என்பதின் ஊடகங்கள் உள்ளன. 

* Clock Tower City dot com
* Faisalabad Government website
* The Clock Tower of Faisalabad - தி எக்சுபிரசு திரிப்யூன்
* Google Earth 3d Model of Clock Tower பரணிடப்பட்டது 2012-09-27 at the வந்தவழி இயந்திரம்
**உருவாட்டி பெரியநாயகிஅம்மன் கோயில்** தமிழ்நாட்டில் சிவகங்கை மாவட்டம், உருவாட்டி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பெரியநாயகி அம்மன் சன்னதியும், முருகன், விநாயகர், ராக்காச்சியம்மன், பைரவர், வீரபத்திரர் உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. பங்குனி மாதம் நவராத்திரி 9ம் நாள் தேரோட்டதிருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**காடு அனுமந்தர் கோயில்**  (Sri Kadu Hanumantharaya Swamy Temple) தமிழ்நாட்டின் தாராபுரத்தில் அனுமனுக்கு அர்ப்பணிக்கப்பட்டுள்ள ஒரு இந்துக் கோயிலாகும்.

காடு அனுமந்தர் கோவில்
=====================

1460 முதல் 1530 வரை வாழ்ந்த அனுமார் பக்தரான சிறீவியாசராயர் என்பவர் இந்திய துணைக்கண்டத்தில் பல அனுமார் சிலைகளை நிர்மானித்தார் எனவும் இக்கோயிலின் சிலை அவரால் 89வதாக நிர்மானம் செய்யப்பட்டது என்று கூறபடுகிறது. காட்டு பிரதேசமாக விளங்கியதால் "காடு" என்னும் அடைமொழியுடன் கூறப்படுகிறது.

உருவச்சிலை
----------

மூர்த்தி 7 அடி உயரம் 3 அடி அகலம் கொண்டதாகவும், இரு பாதங்கள் வடக்கு நோக்கியும், இடுப்பில் மணி சலங்கை கட்டப்பட்டும், வலது இடுப்பில் பிச்சுவா கத்தியும், கழுத்தில் சுதர்சன சாலகிராம மாலைகளும், இடது கை சௌகந்திகா மலர் ஏந்தியும் முகம் வடக்கு திசை நோக்கியும் வலது புறம் சக்கரம், இடது புறம் சங்கும் உள்ளவாறு அமைக்கப்பட்டுள்ளது. பின்புறத்திலுள்ள் வாலானது வலது கையைத் தொட்டு முகத்தை நோக்கி மேல்நோக்கிச் சென்று பின் கீழ்நோக்கி வந்து இடது கையை தொட்டு முடிவடைகிறது.

சிறீ இலட்சுமி நரசிம்மர் சந்நிதி
-------------------------------

மூல மூர்த்தியாக அனுமன் விளங்கினாலும் பிரம்மோத்சவமாக நரசிம்மர் சன்னதியும் உள்ளது.

பிருந்தாவனங்கள்
---------------

* ஜெயதீர்த்தர், மூல பிருந்தாவனம் குல்பர்கா மாவட்டம் மல்கெடா எனும் ஊரில் உள்ளது .
* ராகவேந்திரர், துங்கபத்ரா ஆற்றங்கரையில் மந்திராலயம் என்னும் ஊரில் இருந்து கொண்டுவரப்பட்டது.

முக்கிய திருவிழாக்கள்
---------------------

* அனுமன் ஜெயந்தி
* தேரோட்டம்
* நரசிம்ம ஜெயந்தி
* ராகவேந்திர ஆராதனை
* ஜெயதீர்த்தர் ஆராதனை
* மத்வாசாரியார் ஆராதனை

பூஜை முறை
---------

மாத்வ சம்பிரதாயம்.

மேற்கோள்கள்
-----------

1. ↑
2. ↑
**தென்னிந்திய திரைப்பட ஒளிப்பதிவாளர்கள் சங்கம்** என்பது திரைத்துறையில் ஒளிப்பதிவாளர்களுக்கானச் சங்கமாகும். இச்சங்கம் ஒளிப்பதிவாளர்களின் சம்பளப் பிரட்சனை, ஒளிப்பதிவாளர்களின் கோரிக்கைகளை கொண்டு செல்வது போன்றவற்றிக்காகவும், திரைத்துறையினருக்கு விருதுகள் வழங்கவும் ஏற்படுத்தப்பட்டதாகும். தமிழ், தெலுங்கு, மலையாளம் போன்ற திரைத்துறையினரில் இருக்கும் ஒளிப்பதிவாளர்கள் இங்கு உறுப்பினர்களாக இருக்கின்றார்கள்.

சங்கத்தின் தோற்றம்
------------------

இச்சங்கம் நவம்பர் 28, 1972ல் தொடங்கப்பட்டது. இதற்கு பி.என்.சுந்தரம், ஏ.வின்சென்ட், மார்க்கஸ் பாட்லே ஆகியோர் உதவியுள்ளார்கள்.

சங்கத்தில் சேர தகுதிகள்
-----------------------

தற்போது சங்கத்தில் சேருவதற்கு +2 படிப்புத் தகுதியும், ஒரு ஒளிப்பதிவாளரிடம் உதவியாளராக பணியாற்றிய அனுபவமும், அவ்வொளிப்பதிவாளரிடம் சான்றிதழும் அவசியமாகும்.

விருதுகள்
---------

இச்சங்கத்தின் முலம் சிறந்த படங்கள், சிறந்த நடிக நடிகைகள் தேர்ந்தெடுக்கப் பெற்று விருதுகள் தரப்படுகின்றன. தமிழ், தெலுங்கு, மலையாளம், கன்னடம், இந்தி திரைப்படங்களுக்கு விருதுகள் தரப்படுகின்றன.

இவற்றையும் காண்க
----------------

ஆதாரங்கள்
---------

1. ↑  சினிமா எக்ஸ்பிரஸ் செப்டம்பர் 1, 2014 பக்கம் 50
2. ↑   சினிமா ஒளிப்பதிவாளர்கள் சங்கம் சார்பில் மலேசியாவில், நட்சத்திர கலைவிழா 9, 10–ந் தேதிகளில் நடக்கிறது - தினத் தந்தி

வெளி இணைப்புகள்
---------------
**சி. எஸ். ஐ நல்ல மேய்ப்பர் ஆலயம்** (*CSI Good Shepherd Church, Thiruparuthikundram Pastorate*), இந்தியாவில், தமிழ்நாடு, காஞ்சிபுரம் மாவட்டத்தில், திருப்பருத்திக்குன்றம் ஊராட்சி எனும் கிராமத்தில் அமைந்துள்ளது. திருப்பருத்திக்குன்றம் குருசேகரத்தின் தலைமை ஆலயமாகவும் இது விளங்குகிறது. இது தென்னிந்தியத் திருச்சபையின் சென்னைப் பேராயத்தின் ஆளுமைக்கு உட்பட்டது.

வரலாறு
------

1921ஆம் ஆண்டு இசுக்காட்லாந்து போதகர் வண. ஜே. எச். மெக்லீன் மதப்பரப்புரைக்காக இந்தப் பகுதிக்கு வந்துள்ளார், 1921இல் முதல் திருமுழுக்கு கொடுக்கப்பட்டுள்ளது, சுத்தமற்ற கால்வாய் நீரை பயன்படுத்தி வந்த இக்கிராம மக்களுக்கு மேற்கிலும் கிழக்கிலும் இரு கிணறுகளை இவர் உருவாக்கினார்.

தொழுகை ஆலயம்
------------

இக்கிராமத்தின் மேற்கே மாத வாடகை ரூ.0.50 காசுக்கு வாடகை இடத்தில் ஆலயம் கட்டப்பட்டு, ஆரம்பப் பள்ளியும், இரவுப் பள்ளியும் அங்கு நடைபெற்றுள்ளது. 1952 ஆம்  ஆண்டு ஊரின் கிழக்கே தற்போதைய இடம், மதப்பரப்புனர் ஹார்துரை என்பவரால் ரூ 90க்கு  வாங்கப்பட்டுள்ளது.

நல்ல மேய்ப்பர் ஆலயம் கட்டப்படுதல்
---------------------------------

1971இல் இவ்வாலயம் கட்ட ஆன தொகை ரூ 9000. போதகர் திரு.டேவிட் மற்றும் திரு காணிக்கராஜ் சபை ஊழியர் அவர்கள் காலத்தில் ஆலயம் கட்டபட்டது.

மேற்கோள்கள்
-----------

* 
* நல்ல மேய்ப்பர் ஆலய பவள விழா மலர் 1995
**மாயா சான்சா** (*Maya Sansa*)(பிறப்பு 25 செப்டம்பர் 1975) என்பவர் இத்தாலிய நடிகை ஆவார்.

இளமையும் திரைப்படமும்
---------------------

மாயா சான்சா ஈரானிய தந்தை மற்றும் இத்தாலியத் தாய்க்கு மகளாக ரோமில் பிறந்தார். இவர் 14 வயதாக இருந்தபோது, ரோமில் உள்ள "விர்ஜிலியோ" என்ற உயர்நிலைப் பள்ளியில் நடிப்பினைக் கற்றுக்கொள்ளத் தொடங்கினார். பின்னர் கில்ட்ஹால் இசை மற்றும் நாடகப் பள்ளியில் படிப்பினைத் தொடர இலண்டனுக்குச் சென்றார். இங்கு இவர் நடிப்பில் பட்டம் பெற்றார். மார்கோ பெல்லோச்சியோவால் இவரது புதிய படமான *லா பாலியாவில்* நடிக்கத் தேர்ந்தெடுக்கப்பட்டார். பின்னர், மாயா *குட்மார்னிங், நைட்* படங்களில் நடித்ததன் மூலம் பெலோச்சியோவுடன் இரண்டாவது முறையாக பணியாற்றினார். சன்சா மார்கோ டுல்லியோ ஜியோர்டானாவுடன் *தி பெஸ்ட் ஆப் யூத்* திரைப்படத்திலும் பணியாற்றியுள்ளார்.

*த நியூயார்க் டைம்ஸ்* 2 மே 2004 அன்று கட்டுரையை ஒன்றை வெளியிட்டது. இதில் இத்தாலியத் திரைப்படத்துறையின் புதிய பிம்பம் மாயா, என்று பெயரிட்டது.

சூன் 14, 2013-ல், *டார்மன்ட் பியூட்டியில்* நடித்ததற்காகச் சிறந்த துணை நடிகைக்கான டேவிட் டி டொனாடெல்லோ விருதினை வென்றார்.

தனிப்பட்ட வாழ்க்கை
------------------

மாயாவிற்கு தலிதா என்ற மகள் உள்ளார் மாயாவின் கணவர் பேப்ரிஸ் ஸ்காட். இவர்கள் பாரிஸில் வசிக்கின்றனர்.

மேற்கோள்கள்
-----------

1. ↑  Cappelli, Valerio (25 November 2013). "Maya Sansa: ho conosciuto a 15 anni mio padre iraniano". *www.cinema-tv.corriere.it*. 1 January 2021 அன்று பார்க்கப்பட்டது.
2. ↑  Scalise, Irene Maria. "Maya Sansa". *www.ricerca.repubblica.it*. 1 January 2021 அன்று பார்க்கப்பட்டது.
3. ↑  "IL 'NEW YORK TIMES' SCOPRE MAYA SANSA". *www.trovacinema.repubblica.it*. 20 ஜனவரி 2021 அன்று மூலம் பரணிடப்பட்டது. 1 January 2021 அன்று பார்க்கப்பட்டது.
4. ↑  Fumarola, Silvia (14 June 2013). "Sei David per Giuseppe Tornatore trionfa ai David di Donatello 2013". *www.repubblica.it*. 1 January 2021 அன்று பார்க்கப்பட்டது.
5. ↑  Lacava, Cristina (2017-04-10). "Maya Sansa: «Vi racconto la mia famiglia aperta»". *iO Donna* (இத்தாலியன்). 2021-05-26 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Maya Sansa
* டுவிட்டரில் Maya Sansa

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Spain
* France
* BnF data
* ஜெர்மனி
* இத்தாலி
* Israel
* United States
* செக் குடியரசு
* நெதர்லாந்து

 |
| கல்விசார் | 
* CiNii

 |
| மற்றவை | 
* IdRef

 |
படிமம். 1: செந்நெறிக் காலத்தின் எழுத்துக் கலைக்கான கடவுளான சோளக் கடவுள்.
**மாயன் சோளக் கடவுள்**, நடு அமெரிக்காவில் வாழ்ந்த மாயர்களின் கடவுள். பிற இடையமெரிக்க மக்களைப் போலவே மாயர்களும் தங்களுடைய முக்கிய உணவுப் பொருளான சோளத்தை உயிர்ப்பு விசையாக மதிக்கின்றனர். இது அவர்களது தொன்ம மரபுகளில் தெளிவாக வெளிப்படுகின்றது. 16ம் நூற்றாண்டின் போபோல் வூ என்னும் நூலின்படி இரட்டை நாயகர்கள் தமது மறு பிம்பங்களாக சோளச் செடிகளைக் கொண்டுள்ளதுடன் மனிதர்களும் சோளத்திலிருந்தே உருவாக்கப்பட்டனர். சோள விதைகள் மறைத்து வைக்கப்பட்டிருந்த இடமான சோள மலையைக் கண்டுபிடித்துத் திறந்தது தொடர்பான கதை இப்போதும் பிரபலமான கதையாகவே உள்ளது. செந்நெறிக் காலத்தில் (கிபி 200-900), சோளக் கடவுள் பண்பாட்டு நாயகனின் அம்சமாகவே காணப்பட்டது.

ஆண் சோளக் கடவுளும், பெண் சோளக் கடவுளும்
---------------------------------------

தென்கிழக்கு ஆசியாவில் அரிசி, பண்டைய கிரேக்கத்திலும் உரோமிலும் கோதுமை ஆகியவற்றைப் போல் மாயர்களின் வாய்மொழி மரபில் சோளம் பொதுவாகப் பெண்ணாகவே உருவகப்படுத்தப்படுகிறது.

மேற்கோள்கள்
-----------

1. ↑  Bassie, Karen (2002). "Corn Deities and the Complementary Male/Female Principle". in Lowell S. Gustafson and Amelia N. Trevelyan. *Ancient Maya Gender Identity and Relations*. Westport, Conn. and London: Bergin&Garvey. பக். 169–190.  url=

இவற்றையும் பார்க்கவும்
----------------------

* 100 பொருட்களில் உலக வரலாறு
சரக்கோட்பாட்டில் எம் - கோட்பாடு.
இப்படத்தில் மஞ்சள் அம்புக்குறிகள் எஸ் - இருமையையும், நீல அம்புக்குறிகள் டி - இருமையையும் குறிக்கிறது.
**எம்-கோட்பாடு** (*M-theory*) என்பது இயற்பியலில் சரக் கோட்பாட்டின் தொடர்ச்சியாகக் கொள்ளப்படக்கூடிய பிரபஞ்சம் பற்றிய அடையாளம் காணப்பட்ட பதினொரு பரிமாணங்கள் பற்றி விளக்கும் கோட்பாடாகும். இவற்றில் 7 உயர் பரிமாணங்கள் ஆகவும் 4 பொதுப் பரிமணங்களாகவும் அடையாளங் காணப்பட்டுள்ளன. இக்கோட்பாட்டை ஆதரிப்பவர்கள், 11 பரிமாணக் கோட்பாடு ஐந்து 10 பரிமாணக் கோட்பாடுகளையும் ஒன்றிணைப்பதுடன், அவற்றுக்கு மாற்றீடாக அமையும் என்றும் நம்புகிறார்கள். இக்கோட்பாட்டின் முழுமையான விளக்கம் தெரியாவிட்டாலும், இந்தத் தாழ்சிதற இயங்கியல்கள் (low-entropy dynamics) 2 மற்றும் 5 பரிமாண "மெம்பிரேன்"களுடன் (membrane) இடைவினை ஆற்றும் மீவீர்ப்புத்திறன் என்று அறியப்படுகிறது.

அசோக்கே சென், கிறிசு கல், பால் டவுன்சென்ட், மைக்கேல் டஃப், யோன் இசுக்வார்சு போன்ற சரக் கோட்பாட்டாளர்களின் ஆய்வுகளை அடிப்படையாகக் கொண்டு, உயர் ஆய்வு நிறுவனத்தைச் சேர்ந்த எட்வார்ட் விட்டன் என்பவர் இக்கோட்பாடு குறித்து யோசனைகளை முன்வைத்தார். 1995 ஆம் ஆண்டில் தென் கலிபோர்னியாப் பல்கலைக்கழகத்தில் நடைபெற்ற கருத்தரங்கில் இதை முன்வைத்த விட்டன், எம்-கோட்பாட்டைப் பயன்படுத்தி பல முன்னரே கவனிக்கப்பட்ட இருமைகளை விளக்கினார். இது சரக் கோட்பாடு தொடர்பான பல ஆய்வுகளுக்கு வித்திட்டது.

மேலும் காண்க
------------

* சரக் கோட்பாடு
**மாவிளை இராமசாமி நாடார் காந்தி** (*Mavilai Ramasamy Nadar Gandhi*) இந்திய அரசியல்வாதியும் தமிழ்நாடு சட்டப்பேரவை உறுப்பினரும் ஆவார். இவர் தமிழ்நாடு கன்னியாகுமரி மாவட்டம் கீழமாவிலை, இராஜாக்கமங்கலம் ஊராட்சியைச் சேர்ந்தவர். இவருக்கு 75 வயதாகிறது. இவர் பாரதிய ஜனதா கட்சி அரசியல்வாதி ஆவார். 2021 தமிழ்நாடு சட்டமன்றத் தேர்தலில் நாகர்கோவில் சட்டமன்றத் தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார். இவர் இந்துத்துவா இயக்கத்திற்காக திருமணம் செய்து கொள்ளாதவர்.

அரசியல் வரலாறு
--------------

1967-இல் பாரதிய ஜனசங்கத்தின் கன்னியாகுமரி மாவட்டத் தலைவராக இருந்தார். 1968 முதல் 1970 வரை ஜன சங்க கட்சியின் தென் மண்டல அமைப்பாளராகவும், 1970 முதல் 1975 வரை ஜனசங்க மாநில செயலாளராகவும் இருந்துள்ளார். 1975-இல் மிசா கால கட்டத்தில் ஒன்றரை ஆண்டுகள் சிறையில் இருந்தவர். 1980-இல் தமிழ்நாடு பாரதிய ஜனதா கட்சியின் அமைப்புக்குழு உறுப்பினராகவும், 1981 முதல் 1986 வரை பாரதிய ஜனதா கட்சியின் மாநில செயலாளராகவும், 1986 முதல் 1992 வரை மாநில பொது செயலாளராகவும், 2000-ஆம் ஆண்டில் பாரதிய ஜனதா கட்சியின் மாவட்ட தலைவராகவும், 2001 முதல் 2006 வரை மாவட்ட ஊராட்சி உறுப்பினராகவும், 2017 முதல் 2020 வரை பாரதிய ஜனதா கட்சியின் மாநில துணைத்தலைவராகவும், 2020 முதல் பாரதிய ஜனதா கட்சியின் தேசிய பொதுக்குழு உறுப்பினராக இருந்தார். 2021 சட்டமன்றத் தேர்தலில் நாகர்கோவில் தொகுதியில் வெற்றி பெற்றார்.

தேர்தல் வரலாறு
--------------

எம். ஆர். காந்தி 1980-இல் நாகர்கோவில் தொகுதி, 1984-இல் குளச்சல் தொகுதி, 2006-இல் குளச்சல் தொகுதி, 2011-இல் கன்னியாகுமரி தொகுதி, 2016-இல் நாகர்கோவில் சட்டமன்ற தொகுதியில் போட்டியிட்டு தோல்வி அடைந்தார். தற்போது நடைபெற்ற 2021 சட்டமன்ற தேர்தலில் 6வது முறையாக நாகர்கோவில் சட்டமன்றத் தொகுதியில் போட்டியிட்டு வெற்றி பெற்றுள்ளார். இவர் 1989-இல் நாகர்கோவில் மக்களவைத் தொகுதியில் பாரதிய ஜனதா கட்சி சார்பில் போட்டியிட்டு இரண்டாம் இடம் பெற்றார். 2021 சட்டமன்றத் தேர்தலில் நாகர்கோவில் சட்டமன்ற தொகுதியில் முதல் முறையாக பாரதிய ஜனதா கட்சி வெற்றி பெற்றுள்ளது. அந்த கட்சி சார்பில் போட்டியிட்ட எம்.ஆர்.காந்தி 88 ஆயிரத்து 804 வாக்குகள் பெற்று வெற்றி பெற்றுள்ளார். இவருக்கு அடுத்த படியாக திமுக வேட்பாளர் சுரேஷ்ராஜன், 77 ஆயிரத்து 135 வாக்குகள் பெற்றுள்ளார்.

மேற்கோள்கள்
-----------

1. ↑  Desk, India com News (2 May 2021). "Nagercoil Election Result: Gandhi MR of BJP Wins With 1,8769 Votes, Defeats DMK". *India News, Breaking News | India.com*.
2. ↑  நாகர்கோவில் தொகுதியில் பா.ஜ.க. வேட்பாளர் எம்.ஆர்.காந்தி வெற்றி
3. ↑  "Nagercoil Election Result 2021 Live Updates: Gandhi M R of BJP Wins". *www.news18.com*. 2 May 2021.
4. ↑  GANDHI M R, NAGERCOIL (KANNIYAKUMARI)
5. ↑  BJP candidate defeats Suresh Rajan in Nagercoil
**எம். ஆர். எஸ். மணி** (பிறப்பு: அண். 1912 - ) தமிழகத் திரைப்பட, நாடக நடிகரும், இயக்குநரும் ஆவார்.

வாழ்க்கைக் குறிப்பு
-------------------

எம். ஆர். எஸ். மணி தஞ்சாவூர் மாவட்டம் பாபநாசத்தை அடுத்துள்ள மாளாபுரம் என்ற ஊரில் பிறந்தார். இயக்குநர் கே. சுப்பிரமணியத்தின் தந்தை ஆரம்பித்த பாபனாசம் விக்டோரியா உயர்நிலைப் பள்ளியில் கல்வி பயின்றார். இசைத்துறையில் நாட்டம் இருந்ததால் ஐந்தாம் பாரத்தில் இருந்து படிப்பை நிறுத்திக் கொண்டார். சிறு வயதில் இருந்தே தனது சிற்றப்பாவின் வளர்ப்புப் பிள்ளையாக வளர்ந்து வந்தார். இவருடன் பிறந்தவர்கள் இரு சகோதரிகளும், ஒரு சகோதரருமாவர்.

மணி ஆரம்பத்தில் மதுரை பாலமீன ரஞ்சனி சங்கீத சபாவில் தனது 16வது வயதில் நாடகங்களில் நடிக்க ஆரம்பித்தார். இவர் நடித்த முதலாவது நாடகத்தில் காவல்துறை அதிகாரியாக வேடமேற்றார். அன்றில் இருந்து 1930 வரை பல நாடகங்கலில் காவல்துறை வேடமேற்று நடித்தார். இதனால் இவரை "இன்ஸ்பெக்டர் மணி" என்றே அனைவரும் அழைத்தனர். இலங்கைக்கும் சென்று நாடகங்களில் நடித்துள்ளார்.

மணி நடித்த முதல் திரைப்படம் நளதமயந்தி ஆகும். இது 1935 இல் வெளிவந்தது. இதில் பீமனாகவும், கார்க்கோடனாகவும் இவர் நடித்தார். கல்கத்தா பயனீர் ஸ்டூடியோவில் இப்படம் தயாரிக்கப்பட்டது. இதற்குப் பின்னர் மணி மீண்டும் நாடகங்களில் நடித்தார். இவரை நாடக மேடையில் இருந்து மீண்டும் திரைக்கு அறிமுகப்படுத்தியவர் இயக்குநர் கே. சுப்பிரமணியம். தனது பாலயோகினி (1937) படத்தில் காவல்துறை அதிகாரியாக நடிக்க வைத்தார். தொடர்ந்து பல திரைப்படங்களில் நடித்தார். சுப்பிரமணியத்தின் இயக்கத்தில் வெளியான விகடயோகி (1946), கீத காந்தி (1949) ஆகியவற்றுக்கு உதவி இயக்குநராகப் பணியாற்றினார்.

நடித்துள்ள திரைப்படங்கள்
------------------------

* நளதமயந்தி (1935, பீமன், கார்க்கோடன்)
* பாலயோகினி (1937, காவல்துறை அதிகாரி)
* கௌசல்யா பரிணயம் (1937, கௌசல்யாவின் தந்தை)
* சேவாசதனம் (1938, பல வேடங்கள்)
* தியாக பூமி (1939, காவல்துறை அதிகாரி)
* காமதேனு (1941, வில்லன் துரைசாமி)
* அனந்தசயனம் (1942)
* மானசம்ரட்சணம் (1945)
* கீத காந்தி (1949, டாக்டர் சந்தர்)

இயக்கிய திரைப்படங்கள்
---------------------

* அச்சான் (1952, மலையாளம்)
* தந்தை (1953)
* அவன் வருன்னு (1954, மலையாளம்)
* கிடப்பாடம் (1955, மலையாளம்)
* சல்லி மல்லி சல்லி (1958, சிங்களம்)

மேற்கோள்கள்
-----------

1. 1 2 3 4 5 6  ராஜாராம் (நவம்பர் 1948). "இன்ஸ்பெக்டர் மணி". *பேசும் படம்*: பக். 30-35.
**ஓதிக்குப்பம் பாறை ஓவியங்கள்** என்பன, கிருட்டிணகிரி மாவட்டத்திலுள்ள கதிரப்பன் மலை என அழைக்கப்படும் மலைப் பகுதியில் காணப்படும் பாறைகளில் வரையப்பட்டுள்ள ஓவியங்கள் ஆகும். ஓதிக்குப்பம் பாசவனக்கோயில் - பர்கூர் சாலையில் அமைந்துள்ளது.

வெள்ளை நிறத்தில் கோட்டுருவங்களாக வரையப்பட்டுள்ள இந்த ஓவியங்களில் பல மனித உருவங்கள் காணப்படுகின்றன. இவற்றுள் நான்கு மனித உருவங்கள் ஏறத்தாழ ஒரே வரிசையில் காணப்படுகின்றன. இது ஒரு சடங்கு நடனத்தைக் குறிக்கக்கூடும் எனக் கருதப்படுகின்றது. ஏனைய மனித உருவங்கள் தனித்தனியாக வெவ்வேறு வடிவங்களில் காணப்படுகின்றன. இங்கு சிந்துவெளி எழுத்துக்கணைப் போன்ற எழுத்துக்களில் ஏதோ எழுதப்பட்டிருப்பதாகச் சில ஆய்வாளர்கள் கூறுகின்றனர்.

மேற்கோள்கள்
-----------

1. ↑  பவுன்துரை, இராசு. 2001, பக். 112.
2. ↑  துரைசாமி, ப. மதிவாணன், இரா. , பக். 84.
3. ↑  பவுன்துரை, இராசு. 2001, பக். 113.
4. ↑  துரைசாமி, ப. மதிவாணன், இரா. பக். 173.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப. மதிவாணன், இரா. தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
கணிதத்தில் **ஓனோவின் சமனிலி** (*Ono's inequality*) என்பது யூக்ளிடிய தளத்திலமைந்த முக்கோணங்களைப் பற்றிய ஒரு சமனிலிக் கூற்று. 1914 இல் கணிதவியலாளர் டி. ஓனோ இதனை முக்கோணங்களுக்கான ஒரு அனுமானமாக வெளியிட்டார். 1915 இல், இந்த அனுமானம் எல்லா முக்கோணங்களுக்கும் பொருந்தவில்லை என்பது கண்டறியப்பட்டது. பின்னர் 1916 இல் கணிதவியலாளர் பேலிட்ரேண்ட் (Balitrand), குறுங்கோண முக்கோணங்களுக்கும் செங்கோண முக்கோணங்களுக்கு மட்டும் இது பொருந்துவதைக் கண்டறிந்தார்

சமனிலியின் கூற்று
-----------------

யூக்ளிடிய தளத்திலமைந்த ஒரு முக்கோணத்தின் (குறுங்கோண அல்லது செங்கோண முக்கோணம்) பக்கநீளங்கள் *a*, *b* , *c*. பரப்பளவு *A*.

ஓனோவின் சமனிலி:

{\displaystyle 27(b^{2}+c^{2}-a^{2})^{2}(c^{2}+a^{2}-b^{2})^{2}(a^{2}+b^{2}-c^{2})^{2}\leq (4A)^{6}}
எல்லா முக்கோணங்களுக்கும் இச்சமனிலி பொருந்தாது என்பதற்கான எடுத்துக்காட்டாக கீழுள்ள முக்கோண அளவுகளைச் சமனிலியில் பதிலிட்டு அறியலாம்.

{\displaystyle a=2,\,\,b=3,\,\,c=4,\,\,A=3{\sqrt {15}}/4}
சமபக்க முக்கோணங்களுக்கு இச்சமனிலியின் சமக்குறிக் கூற்று உண்மையாக இருக்கும். அனைத்து சமபக்க முக்கோணங்களும் வடிவொத்தவை என்பதால், சமபக்க முக்கோணத்தின் பக்கநீளங்கள் {\displaystyle 1,1,1}, பரப்பளவு {\displaystyle {\sqrt {3}}/4}என எடுத்துக்கொண்டு இந்தச் சமனிலி சமக்குறிக்கு உண்மையாவதைச் சரிபார்க்கலாம்.

மேற்கோள்கள்
-----------

* Balitrand, F. (1916). "Problem 4417". *Intermed. Math.* **23**: 86–87.
* Ono, T. (1914). "Problem 4417". *Intermed. Math.* **21**: 146.
* Quijano, G. (1915). "Problem 4417". *Intermed. Math.* **22**: 66.

வெளியிணைப்புகள்
---------------

* Weisstein, Eric W. "Ono inequality", *MathWorld*.
பீடிக்கட்டுகள்
இலங்கையின் அக்கரைப்பற்று கிராமத்தில் பீடி தயாரிப்பவர்
மங்களூர் கணேஷ் பீடிக்கட்டு

  

**பீடி** (**beedi**) ஒரு வகை குச்சிபோன்ற புகைக்கும் சிகரெட் வகையாகும். தெண்டு இலையில் சிறிதளவு நிக்கோட்டீன் கரைசலால் பதப்படுத்தப்பட்ட உலர்ந்த புகையிலைத் தூளைக் கலந்து சுருட்டி, மடித்து பின் மெல்லிய நூலால் சுற்றி பீடி தயாரிப்பர். 

வட இந்தியாவில் மார்வாடிகள்கள், வெற்றிலையில் பாக்குத்தூள், மூலிகை மற்றும் நறுமண வாசனை கொண்ட பொருட்களுடன் கலந்து வாயில் அரைத்து சுவைத்துத் துப்பப்படும் பீடாவிலிருந்து, *பீடி* எனும் சொல் வரப்பெற்றது.

தமிழ்நாட்டில் பீடித் தொழில்
---------------------------

தமிழ்நாட்டில் பீடித் தொழில் திருநெல்வேலி மாவட்டம் மற்றும் தூத்துக்குடி மாவட்டங்களில் குடிசைத் தொழிலாக நடைபெறுகிறது. பொதுவாக பெண்களே இத்தொழிலில் அதிகம் ஈடுபட்டுள்ளனர்.

நோய்கள்
-------

தொடர்ந்து பீடி புகைப்பவர்களுக்கு வாய் மற்றும் நுரையிரல் புற்று நோய்கள் மற்றும் இதய நோய்கள் பீடிக்க அதிக வாய்ப்புள்ளது.

இதனையும் காண்க
--------------

* தெண்டு இலை
* பீடித் தொழில்
* சுருட்டு

மேற்கோள்கள்
-----------

1. ↑  ORIGIN OF BEEDI INDUSTRIES IN INDIA, TAMILNADU AND TIRUNELVELI
2. ↑  தமிழகத்தில் பீடி உற்பத்தி தொழில்
3. ↑  "Chronic bronchitis in beedi smokers (preliminary communication)". *www.popline.org*.

வெளி இணைப்புகள்
---------------

* Beedi – 25000 livelihoods and more
**பீட்சா II: வில்லா** (***Pizza II: Villa***) அறிமுக இயக்குனர் தீபன் சக்கரவர்த்தி இயக்கத்தில் 2013 ஆம் ஆண்டு வெளிவந்த இந்தியத் தமிழ்த் திகில் திரைப்படமாகும். அசோக் செல்வன், சஞ்சிதா ஷெட்டி, நாசர், வீகன் ராஜேஷ் மற்றும் பலர் நடித்துள்ளார். சி.வி. குமார் தயாரிப்பில், சந்தோஷ் நாராயணன் இசை அமைப்பில், 2013 நவம்பர் மாதம் வெளியானது. 2012யில் வெளியான பீட்சா என்ற திரைப்படத்தின் இரண்டாம் பாகமாகும். நல்ல விமர்சனத்தை பெற்ற இப்படம், இதே பெயரில் தெலுங்கு மொழியில் டப்பிங் செய்யப்பட்டு வெளியானது.

நடிகர்கள்
---------

அசோக் செல்வன், சஞ்சிதா ஷெட்டி, நாசர், எஸ். ஜே. சூர்யா, காளி வெங்கட், அஞ்சலி ராவ், ராமதாஸ், ஜெயக்குமார், வீகன் ராஜேஷ்.

கதைச்சுருக்கம்
--------------

ஜெபின் எம். ஜோஸ் ஓர் அறிமுக நாவலாசிரியர் ஆவார். தன் தந்தையின் மறைவிற்கு பின் அவரது புதுச்சேரி வீட்டிற்கு வருகிறான். ஜோஸிற்கு இருக்கும் கடனை அடைக்க அந்த வீட்டை விற்க முடிவு செய்கிறான். அந்த வீட்டையும் வீட்டில் உள்ள மர்ம ஓவியங்களையும் பார்த்த ஜோஸின் காதலி ஆர்த்தி, அந்த வீட்டை விற்க வேண்டாம் என்று கேட்டுக்கொள்கிறாள்.

சில நாட்களிலேயே, அவனது முதல் நாவலிற்கு பெரிய சன்மானம் கிடைக்கிறது. அந்த நற்செயல் நடந்தமைக்கு அந்த வீடு தான் காரணம் என்று நினைத்த ஜோஸ், தனது அடுத்த நாவலை அங்கேயே தங்கி எழுத முடிவு செய்கிறான். அதே நேரம், தன் தந்தையிடம் திருமணத்திற்கு அனுமதி வாங்க, ஜோஸை அந்த வீட்டிலே தனியே விட்டுச் செல்கிறாள் ஆர்த்தி.

அவ்வாறாக ஓர் இரவு, அந்த வீட்டில் உள்ள பியானோவை ஜோஸ் வாசிக்க அதில் ஒரு சாவி கிடைக்கிறது. அந்த ஓவியங்களில் ஒன்று பார்ப்பதற்கு வரைபடம் போல் ஜோஸிற்கு தோன்றியது. அதை வைத்து வீட்டை நோட்டம்விட்ட பொழுது, ஒரு ரகசிய கதவை கண்டுபிடித்த ஜோஸ், கிடைத்த சாவியை வைத்து கதவை திறக்கிறான். பிறகு என்னவானது என்பது தான் மீதிக்கதை.

ஒலிப்பதிவு
----------

கணேஷ் குமார். பி மற்றும் அருண் ராஜா எழுதிய பாடல் வரிகளுக்கு சந்தோஷ் நாராயணன் இசை அமைத்திருந்தார். நடிகர் பிரசாந்தின் முன்னிலையில், 2 செப்டம்பர் 2013 அன்று ஒலித்தொகுப்பு வெளியானது. ஒலித்தொகுப்பின் உரிமத்தை திங்க் மியூசிக் வாங்கியது.

மேற்கோள்கள்
-----------

1. ↑  "articles.timesofindia.indiatimes.com". 2013-05-29 அன்று மூலம் பரணிடப்பட்டது. 2019-03-02 அன்று பார்க்கப்பட்டது.
2. ↑  "articles.timesofindia.indiatimes.com". 2013-04-14 அன்று மூலம் பரணிடப்பட்டது. 2019-03-02 அன்று பார்க்கப்பட்டது.
3. ↑  "www.rediff.com".
4. ↑  "articles.timesofindia.indiatimes.com". 2013-06-15 அன்று மூலம் பரணிடப்பட்டது. 2019-03-02 அன்று பார்க்கப்பட்டது.
5. ↑  "articles.timesofindia.indiatimes.com". 2013-08-26 அன்று மூலம் பரணிடப்பட்டது. 2019-03-02 அன்று பார்க்கப்பட்டது.
6. ↑  "www.sify.com". 2013-09-07 அன்று மூலம் பரணிடப்பட்டது. 2019-03-02 அன்று பார்க்கப்பட்டது.
7. ↑  "www.thehindu.com".

வெளி-இணைப்புகள்
---------------

*
**மினத்தோகவா மனிதன்** (Minatogawa Man) என்பது, சப்பானின் ஒக்கினாவாத் தீவில் வாழ்ந்த வரலாற்றுக்கு முற்பட்ட கால மக்களில் ஒருவர். அங்கு வாழ்ந்த மக்களில் நால்வரின் எலும்புக்கூடுகளும், சில தனி எலும்புகளும் ஒக்கினாவாத் தீவில் கண்டுபிடிக்கப்பட்டன. இவற்றுளெலும்புக்கூடுகளில் இரண்டு ஆண்களுக்கும், இரண்டு பெண்களுக்கும் உரியவை. மேற்படி எலும்புக்கூடுகள் கிமு 16,000 முதல் 14,000 ஆண்டுகள் வரையான காலப்பகுதியைச் சேர்ந்தவை எனக் கணிக்கப்பட்டுள்ளது. சப்பானில் கண்டுபிடிக்கப்பட்ட மிகப் பழமையான ஒமினிட் எலும்புக்கூடுகளுள் இவைகளும் அடங்கும்.

கண்டுபிடிப்பின் வரலாறு
----------------------

நாகாவிலிருந்து 10 கிமீ தெற்கே, ஒக்கினாவாத் தீவின் தென் முனைக்கு அண்மையில் உள்ள மினத்தோகவா சுண்ணக்கல் அகழிடத்தில் மேற்படி எலும்புக்கூடுகள் கண்டுபிடிக்கப்பட்டன. ஒக்கினாவா வணிகரும், தொழில்சாராத் தொல்லியலாளருமான செய்கோ ஒயாமா என்பவர் தான் மேற்சொன்ன அகழிடத்தில் வாங்கிய சில கற்களில் புதைபடிவ எலும்புத் துண்டுகள் இருப்பதைக் கவனித்தார். அத்துடன் இரண்டு ஆண்டுகள் அவ்வகழிடத்தின் செயற்பாடுகளையும் கவனித்துவந்தார். 1968ல் அகழிடத்தில் தான் கண்ட மனித எலும்புகள் குறித்து, டோக்கியோ பல்கலைக்கழகத்தில் பேராசிரியராக இருந்த இசாசி சுசுக்கி என்பவருக்கு ஒயாமா அறிவித்தார்.

சுசுக்கி தலைமையிலான குழுவொன்று 1968, 1970, 1974 ஆகிய ஆண்டுகளில் அவ்விடத்தில் ஆய்வுகளை நடத்தினர். 1982ல் கண்டுபிடிப்புக்கள் வெளியிடப்பட்டன. கண்டெடுத்த எலும்புக்கூடுகள் தற்போது டோக்கியோ பல்கலைக்கழகத்தில் உள்ள மானிடவியல் அருங்காட்சியகத்தில் உள்ளது.

மேற்கோள்கள்
-----------

1. ↑  "Ancient burial remains in Okinawa cave may fill void in Japanese ancestry". *The Asahi Shimbun*. 9 January 2015. 25 செப்டம்பர் 2015 அன்று மூலம் பரணிடப்பட்டது. 4 September 2015 அன்று பார்க்கப்பட்டது.
2. ↑  
Kobayashi, H.; Hirose, T.; Sugino, M.; Watanabe, N. (1974). "TK-99. Minatogawa". *Radiocarbon* **16**: 384.
3. ↑  
Hisashi Suzuki; Kazuro Hanthara (1982). "The Minatogawa Man - The Upper Pleistocene Man from the Island of Okinawa". *Bulletin of the University Museum* (University of Tokyo) **19**. .
4. ↑  Haruto Kodera (2006). "Inconsistency of the maxilla and mandible in the Minatogawa Man No. 1 hominid fossil evaluated from dental occlusion". *Anatomical Science International* **81** (1): 57–61. doi:10.1111/j.1447-073X.2006.00127.x. பப்மெட்:16526598.. பார்த்த நாள்: 2016-08-13.
5. ↑  Yousuke Kaifu (2007). "The cranium and mandible of Minatogawa 1 belong to the same individual: a response to recent claims to the contrary". *Anthropological Science* **115** (2): 159–162. doi:10.1537/ase.061208.. பார்த்த நாள்: 2016-08-13.
6. ↑  Peter Brown. "Minatogawa 1". டிசம்பர் 19, 2008 அன்று மூலம் பரணிடப்பட்டது. November 18, 2008 அன்று பார்க்கப்பட்டது.
**ஈச்சனாரி விநாயகர் கோயில்** (*Eachanari Vinayagar Temple*) தமிழ்நாட்டில் கோயம்புத்தூரருகே ஈச்சனாரியில் அமைந்துள்ள ஒரு இந்துக் கோயிலாகும். இக்கோயிலின் முதன்மைக் கடவுள் பிள்ளையார் ஆவார். கோயம்புத்தூரிலிருந்து பொள்ளாச்சி செல்லும் தேசிய நெடுஞ்சாலையோரம் (சாலை எண் 209 - பழைய எண்ணிடல்) கிட்டத்தட்ட 10 கிமீ தொலைவில் இக்கோயில் உள்ளது.

வரலாறு
------

ஈச்சனாரி விநாயகர் திருவுருவம்
5 அடி உயரமும் 3 அடி அகலமும் கொண்ட இக்கோயிலின் பிள்ளையார் சிலை பேரூர் பட்டீசுவரர் கோயிலில் வைப்பதற்காக மதுரையிலிருந்து வண்டியில் எடுத்துச் செல்லப்பட்டது. அப்போது இவ்விடத்தில் வண்டியின் அச்சு முறிந்து போனதாகவும், சிலையையும் அங்கிருந்து நகர்த்த முடியவில்லை என்பதாலும், அதே இடத்தில் அத்திருவுருவத்திற்கு கோயில் அமைக்கப்பட்டதாக, மரபு வரலாறு கூறுகிறது.

மேற்கோள்கள்
-----------

1. ↑  "About us, Eachanari Vinayagar Temple". Government of Tamil Nadu. 9 மார்ச் 2016 அன்று மூலம் பரணிடப்பட்டது. 9 March 2016 அன்று பார்க்கப்பட்டது.
2. ↑  "Eachanari Vinayagar Temple" (Tamil). தினமலர். 9 March 2016 அன்று பார்க்கப்பட்டது.CS1 maint: Unrecognized language (link)
100BASE-T4 அதிவேக ஜிகாபிட் குறஸோவர்
8P8C குறஸோவ அடப்டர்
**ஈதர்நெட் குறஸோவ கேபிள்** இரண்டு கணினிகளை நெட்வேர்க் சுவிச், ஹப். ரவுட்டர் போன்ற உபகரணங்களின் துணையின்றி நேரடியாக இணைக்கப்பயன்படுகின்றது. எடுத்துக்காட்டாக இரண்டு கணினிகளை நெட்வேர்க் காட் எனப் பொதுவாக அழைக்கப்படும் வலையமைப்பு அட்டைகளூடாக நேரடியாக இணைப்பை ஏற்படுத்த இயலும். இவை இரண்டு கணினிகள் இருக்கும் இடத்தில் இலாபகரமானது என்பதாலும் இடத்தைப் பிடித்துக் கொள்ளாது என்பதாலும் பெரிதும் விரும்பப்படுகின்றது.

மேலோட்டம்
---------

10BASE-T மற்றும் 100BASE-TX ஆகிய இரண்டு ஈதர்நெட் நியமங்களும் ஒரு சோடி வயரை மாத்திரம் ஒருபக்கத்தில் இருந்தான தகவல் பரிமாற்றத்திற்குப் பாவிக்கின்றன (ஆகவே மொத்தமாக இருக்கும் 4 சோடிவயர்களில் அல்லது 8 வயர்களில் இரண்டு சோடிவயர்கள் அல்லது 4 வயர்கள் மாத்திரமே பாவனையில் இருக்கும்).

நொடிக்கு 100 மெகாபிட்ஸ் வேகமான வலையமைப்பிற்காக குறஸோவ கேபிள் பின்கள்
--------------------------------------------------------------------

இரண்டு சோடிகள் குறுக்காவும் எஞ்சிய இரண்டி சோடிகள் நேராகவும் இணைக்கப்பட்டுள்ளன   
 10baseT/100baseTX குறஸோவர் (T568A எனக் காட்டப்பட்டுள்ளது)| பின் (Pin) | ஒரு முனையில் வயர்ச் சோடி எண் | மறுமுனையில் வயர்ச் சோடி | ஒரு முனை | மறு முனை | பின்கள் (தலைகீழான தோற்றம்) |
| --- | --- | --- | --- | --- | --- |
| 1 | 3 | 2 |  வெள்ளை/பச்சை கோடுகள் |  வெள்ளை/ஆரஞ்சுக் கோடுகள் |  |
| 2 | 3 | 2 |  முழு பச்சை |  முழு ஆரஞ்சு |
| 3 | 2 | 3 |  வெள்ளை/ஆரஞ்சுக் கோடுகள் |  வெள்ளை/பச்சைக் கோடுகள் |
| 4 | 1 | 1 |  முழு நீலம் |  முழு நீலம் |
| 5 | 1 | 1 |  வெள்ளை/நீலம் கோடுகள் |  வெள்ளை/நீலம் கோடுகள் |
| 6 | 2 | 3 |  முழு ஆரஞ்சு |  முழுப் பச்சை |
| 7 | 4 | 4 |  வெள்ளை/மண்ணிறக் கோடுகள் |  வெள்ளை/மண்ணிறக் கோடுகள் |
| 8 | 4 | 4 |  முழு மண்ணிறம் |  முழு மண்ணிறம் |

நொடிக்கு 100 மெகாபிட்ஸ் வேகமான ஈதர்நெட் குறஸ் ஓவர் இணைப்பை விளக்கும் பிறிதொரு படம் ஒன்று

குறஸோவர் கேபிள் ஊடாக வலையமைப்பை உருவாக்குதல்
--------------------------------------------

ஓரே சப்நெட் மாஸ்க் இல் உள்ள வலையமைப்பில் இதனூடக இணைப்பை ஏற்படுத்தலாம். 

ஓர் வலையமைப்பு எடுத்துக் காட்டு ஒன்று|  | 1 ஆவது கணினி | 2 ஆவது கணினி |
| --- | --- | --- |
| ஐபி முகவரிகள் | 192.168.0.2 | 192.168.0.3 |
| சப்நெட் மாஸ்க் (Subnetwork) | 255.255.255.0 |
**செனபோன்** (*Xenophon*) ஏதென்சில் கி.மு. 430 முதல் கி. மு. 354 வரையிலான காலகட்டத்தில் வாழ்ந்த கிரேக்க தத்துவஞானி, வரலாற்று வரைவாளர், போர் வீரர் மற்றும் சாக்ரடீஸின் மாணவர் ஆவார். இவர் சொல்லணிக் கலையில் தேர்ந்தவரும் துசிடிடீசுக்குப் பின் வந்த கிரேக்க வரலாற்றாளர்களில் குறிப்பிடத்தக்கவரும் ஆவார். 

பாரசிகத்தின் இளவரசர் சைரஸ் அதன் அரியணையைக் கைப்பற்ற பத்தாயிரம் கிரேக்கர்கள் அடங்கிய கூலிப்படையைத் திரட்டினார். அப்படையில் செனபோனும் இணைந்தார். பாரசிகத்தில் கிரேக்கப் படையினர் வெற்றியை எட்டும் நேரத்தில் இளவரசர் சைரஸ் கொல்லப்பட்டதால் போர் முயர்ச்சி தோல்வியில் முடிந்தது. இதன் பின்னர் கிரேக்க தளபதிகள் வஞ்சகமாக கொல்லப்பட்டனர். தலைமை இல்லாத கிரேக்கப்படைக்கு செனபோன் தலைமை வகித்து பல இடற்பாடுகளைத் தாண்டி கிரேக்கப் படைகளை கிரேக்கத்துக்குக் கொண்டுவந்து சேர்த்தார்.

செனபோன் தான் மீட்டுவந்த படையிடம் இருந்து விடைபெற்றுக் கொண்டு ஏதென்சு வந்து சேர்ந்தார். அப்போது தன் ஆசான் சாக்கிரட்டீசு அநியாயமாக கொல்லப்பட்டதை அறிந்து வருந்தினார். ஏதென்சு மீது வெறுப்பு கொண்டார். அதனால் இவர் தன்னுடைய 30 ஆவது வயதில் எசுபார்த்தாவின் படையில் சேர்ந்தார்.

படைப்புகள்
----------

### 1. அன்பாசிஸ்

இந்நூல் பாரசீக மன்னர் சைரசுக்கும் அவரது சகோதரர் அர்டக்செர்க்கசுக்கும் இடையே நடைபெற்ற போர் பற்றிய முழுமையான தொகுப்பு ஆகும். குறிப்பாக பத்தாயிரத்துக்கு மேற்பட்ட படை வீரர்களை வெற்றிகரமாக வழிநடத்தி எசுபார்த்தாவுவுக்கு அழைத்து வந்த நிகழ்வை எழுதியுள்ளார்.

### 2. ஹெல்லெனிகா

இந்நூல் பெலப்பொனீசியா போர் பற்றிய வரலாற்று நூல். 

### 3. மெமோரபிலியா

செனபோனுக்கும், சாக்ரடீஸுக்கும் இடையில் நடைபெற்ற வரலாற்று நூல் ஆகும்.

### 4. பங்குவாட்

செனபோனின் இளமைக்கால வரலாற்றை பற்றியது.

### 5. பொருளாதாரம்

வெற்றிகரமான வாழ்கை வாழ தேவையான குறிப்புகள் மற்றும் பொருள்களை பற்றிய தகவல்களை உள்ளடக்கியது.

### 6. சைரோபீடியா

பாரசீக மன்னர் மகா சைரசின் இளைமைக்கால கல்வி, வாழ்க்கைத்தொழில், நிர்வாகம் பற்றிய விவரங்களைக் கொண்டது

மேற்கோள்
--------

* க. வெங்கடேசன், வரலாற்று வரைவியல், வி.வி.பதிப்பகம்.
**லூசியஸ் அன்னேயஸ் செனீக்கா தி யங்கர்** (*Lucius Annaeus Seneca the Younger*, c. 4 BC – கி.பி. 65),  பொதுவாக **செனீக்கா** என்று அழைக்கப்படுபவர், ஒரு உரோமானிய உறுதிப்பாட்டுவாத மெய்யியலாளர், அரசியல்வாதி, நாடகாசிரியர் ஆவார்.

செனிகா ஹிஸ்பானியாவில் உள்ள குர்துபாவில் பிறந்தார், உரோமில் வளர்ந்தார். அங்கு இவர் சொல்லாட்சி மற்றும் மெய்யியலில் பயிற்சி பெற்றார். இவரது தந்தை செனீக்கா மூத்தவர், இவரது அண்ணன் லூசியஸ் ஜூனியஸ் காலியோ அன்னியானஸ், மற்றும் இவரது மருமகன் கவிஞர் லூகான் ஆவார். கி.பி 41 இல், செனீக்கா பேரரசர் குளாடியசினால் கோர்சிகா தீவுக்கு நாடுகடத்தப்பட்டார்.  ஆனால் நீரோவின் ஆசிரியராக பணிபுரிய 49 இல் திரும்ப அனுமதிக்கப்பட்டார். 54 இல் நீரோ பேரரசராக ஆனபோது, செனீக்கா அவரது ஆலோசகராக ஆனார். மேலும் பிரிட்டோரியன் தலைவரான செக்ஸ்டஸ் அஃப்ரானியஸ் பர்ரஸுடன் சேர்ந்து, நீரோவின் ஆட்சியின் முதல் ஐந்து ஆண்டுகளில் திறமையான அரசாங்கத்தை வழங்கினார். நீரோ மீதான செனீக்காவின் செல்வாக்கு காலப்போக்கில் குறைந்துவிட்டது, மேலும் 65 இல் நீரோவை படுகொலை செய்ய பிசோனிய சதித்திட்டத்திற்கு உடந்தையாக இருந்ததாகக் கூறப்பட்டதால் செனீக்கா தனது உயிரை மாய்த்துக்கொள்ள வேண்டிய கட்டாயம் ஏற்பட்டது, அதில் அவர் நிரபராதியாகவும் இருந்திருக்கலாம்.  இவரது துன்பத்தை சகித்த, அமைதியான தற்கொலை பல ஓவியங்களுக்கு கருப்பொருளாக இருந்துள்ளது.

ஒரு எழுத்தாளராக செனீக்கா தனது மெய்யியல் படைப்புகளுக்காகவும், நாடகங்களுக்காகவும் அறியப்படுகிறார். இவரது நாடகங்கள் அனைத்தும் துன்பியல் நாடகங்கள் ஆகும். இவரது உரைநடை படைப்புகளில் ஒரு டசன் கட்டுரைகள் மற்றும் தார்மீக சிக்கல்களைக் கையாளும் நூற்று இருபத்து நான்கு கடிதங்கள் உள்ளன. இந்த எழுத்துக்கள் பண்டைய உறுதிப்பாட்டுவதத்திற்கான முதன்மையான நூல்களில் ஒன்றாகும். ஒரு துன்பியல் நாடக ஆசிரியர் என்ற முறையில், இவர் *மீடியா*, *தைஸ்டெஸ்,* *ஃபீத்ரா* போன்ற நாடகங்களுக்காக மிகவும் பிரபலமானவர். பிற்கால தலைமுறைகளில் செனீக்காவின் செல்வாக்கு மகத்தானதாக இருந்து போற்றபட்டார். 

இவுலம் இறைவன் படைப்பாகையால், மனிதன் தனக்கு விதிக்கப்பட்டதை தான் மகிழ்ச்சியுடன் ஏற்றனுபவிக்க வேண்டுமென்றும், விருப்பு, வெறுப்பு ஆகியவற்றை விட்டுவிட வேண்டுமென்றும் இறைவனின் ஆணையை உணர்ந்து அதற்கு உடன்படுவதுதான் சிறந்த அறம் என்று இவர் போதித்தார்.

குறிப்புகள்
-----------

1. ↑  *பிரித்தானிக்கா கலைக்களஞ்சியம்*, s.v. Seneca.
2. ↑  Fitch, John (2008). *Seneca*. New York: Oxford University Press. பக். 32. பன்னாட்டுத் தரப்புத்தக எண்:978-0-19-928208-1.
3. ↑  Bunson, Matthew. *A Dictionary of the Roman Empire*. ஒக்ஸ்போர்ட் பல்கலைக்கழகப் பதிப்பகம்.
4. ↑  Watling, E. F. (1966). "Introduction". *Four Tragedies and Octavia*. Penguin Books. பக். 9.
5. ↑   தமிழ் கலைக்களஞ்சியம்,

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***செனீக்கா*** |
**வட்டார வளர்ச்சி அலுவலகம்** (Block Development Office) என்பது இந்தியாவின், தமிழ்நாட்டில், முன்னூற்று எண்பத்தைந்து ஊராட்சி ஒன்றியங்களின் கீழ் உள்ள 12,524 ஊராட்சி மன்றங்களில் உள்ள ஊர் மக்களின் கல்வி, மருத்துவம், சுகாதாரம், போக்குவரத்து வசதிகள், வேலைவாய்ப்பு மற்றும் மகளிர், பட்டியல் இனத்தவர் மற்றும் பட்டியல் பழங்குடி இனத்தவர் சமூக பொருளாதார வளர்ச்சிக்கு உதவும் பொருட்டு, இந்திய அரசு மற்றும் தமிழ்நாடு அரசுகளின் சமூக நலத் திட்டங்களை திட்டங்களை கிராமங்களில் நடைமுறைப்படுத்தவும். அரசுகள் வழங்கும் நிதிகள் மற்றும் மானியங்களை கையாள்வதற்கும், தமிழ்நாடு ஊரக வளர்ச்சி மற்றும் ஊராட்சித் துறை மற்றும் மாவட்ட ஆட்சித் தலைவர் ஆகியவர்களின் வழிகாட்டுதல்களின் படியும் வட்டார அளவில் செயல்படுகிறது.

மத்திய, மாநில அரசுகளின் ஊரக வளர்ச்சி திட்டங்களை  மாவட்ட ஊரக வளர்ச்சி முகமையின் திட்ட இயக்குனர் கண்காணிப்பார்.

அலுவலர்கள்
----------

வட்டார வளர்ச்சி அலுவலகத்தில் பணிபுரியம் அலுவலர்களின் விவரம்

1. வட்டார வளர்ச்சி அலுவலர் (வ.ஊ)
2. வட்டார வளர்ச்சி அலுவலர் (கி.ஊ)
3. துணை வட்டார வளர்ச்சி அலுவலர் (பொது)
4. துணை வட்டார வளர்ச்சி அலுவலர் (ஊராட்சிகள்)
5. துணை வட்டார வளர்ச்சி அலுவலர் (தணிக்கை)
6. துணை வட்டார வளர்ச்சி அலுவலர் (ம.கா.தே.ஊ.வே.உ.தி)
7. துணை வட்டார வளர்ச்சி அலுவலர் (சத்துணவு)
8. மண்டல துணை வட்டார வளர்ச்சி அலுவலர்கள்
9. 
10. 
11. உதவிப்பொறியாளர்கள்
12. பணிப்பார்வையாளர்கள்
13. கணக்கர்
14. பிரிவு உதவியாளர்கள்
15. விரிவாக்க அலுவலர் (சமூக நலம்)
16. ஊர் நல அலுவலர்கள்

இதனையும் காண்க
--------------

* ஊராட்சி ஒன்றியம்
* கிராம ஊராட்சி
* தமிழக ஊராட்சி ஒன்றியங்களின் பட்டியல்
* மாவட்ட ஊரக வளர்ச்சி முகமை
* மாவட்ட ஊராட்சி

மேற்கோள்கள்
-----------

1. ↑  List of Panchayat Unions and Village Panchayats
2. ↑  Panchayat Union Council
3. ↑  Project Officers
4. ↑  மாவட்ட ஊரக வளர்ச்சி முகமை திட்ட இயக்குனர் ஆய்வு
5. ↑  1200 பண்ணை குட்டைகள் அமைக்க தீவிரம்:மாவட்ட ஊரக வளர்ச்சி முகமை முயற்சி
6. ↑  Tamil Nadu Panchayat Development Sub-ordinate Service

வெளி இணைப்புகள்
---------------

* மக்கள் உரிமையும் அரசின் கடைமையும், ஊரக வளர்ச்சி மற்றும் ஊராட்சித் துறை